1980 के दशक के अंत में भारत में सुपरकंप्यूटर बनाने का प्रयास शुरू हुआ, जब अमेरिका ने लगातार प्रौद्योगिकी प्रतिबंधों के कारण क्रे सुपरकंप्यूटर के निर्यात को रोक दिया. 80 के दशक के दौरान, संयुक्त राज्य अमेरिका और कुछ अन्य यूरोपीय देशों ने सुपर कंप्यूटर विकसित किए थे, जो उपग्रहों और परमाणु हथियारों के विकास के लिए महत्वपूर्ण थे. इन देशों ने भारत से सुपर कंप्यूटर बनाने के तरीके व ज्ञान को साँझा करने से इनकार कर दिया, क्योंकि उन्हें लगा कि एक विकासशील देश मौसम के हालचाल के बजाय मिसाइलों और युद्धपोतों को डिजाइन करने के लिए इसका प्रयोग कर सकता है.